Here is a page extracted from Wikipedia that may contain CSS, HTML, and a lot of unformatted text.

Title: Academia Aragonesa d'a Luenga
Content: No entivocar-se con l'Academia d'a Luenga Aragonesa, institución publica precedent y desapareixida en l'actualidat, ni con l'Academia de l'Aragonés, nombre rechistrau por o Estudio de Filología Aragonesa, institución de caracter privau.

L'Academia Aragonesa d'a Luenga (oficialment Academia Aragonesa de la Lengua) ye una institución cientifica de caracter oficial y publico, creyada por a Lei 3/2013, de 9 de mayo, d'uso, protección y promoción d'as luengas y modalidaz lingüisticas propias d'Aragón como autoridat lingüistica de l'aragonés y o catalán. Substituye a l'Academia d'a Luenga Aragonesa y a l'Academia Aragonesa d'o Catalán, creadas con l'anterior lei, as cuals no se constituyeron.

Os suyos estatutos fueron aprebaus por o Gubierno d'Aragón o 10 d'abril de 2018, estando publicaus en o Boletín Oficial d'Aragón o 20 d'abril de 2018.

Tien personalidat churidica propia y exerce as suyas funcions con autonomía organica, funcional y presupuestaria, ta guarenciar a suya obchectividat y independencia.

Estructura 
L'Academia ye compuesta por dos institutos: l'Instituto de l'Aragonés y l'Institut Aragonès del Català, que podrán proposar a o Pleno de l'Academia as normas d'uso correcto de l'aragonés y catalán en Aragón, respectivament.

Competencias 
Seguntes a Lei 3/2013 y os suyos propios estatutos, son fins de l'Academia Aragonesa d'a Luenga:

 Estableixer as normas referidas a l'uso correcto d'as luengas y modalidaz lingüisticas propias d'Aragón, por os suyos institutos. 
 Asesorar, por os suyos institutos, a os poders publicos y institucions sobre temas relacionaus con l'uso correcto d'as luengas y modalidaz lingüisticas propias y con a suya promoción social.
 Desembolicar aquellas fainas que, en l'ambito d'a suya competencia, l'encargue o Gubierno d'Aragón.

Academicos 
Seguntes os suyos estatutos, l'Academia Aragonesa d'a Luenga podrá tener dica un maximo de 30 academicos de numero, y un numero indeterminau d'academicos correspondients y academicos d'honor. Os academicos habrán d'estar personas de reconoixito prestichio en l'ambito d'a filolochía, literatura y lingüistica, preferenment doctors, y con preferencia de nativos, que cuenten con una larga trachectoria en a practica y o fomento d'os valors lingüisticos y literarios propios d'a comunidat aragonesa, y en a que ye representaus as luengas y modalidaz lingüisticas propias d'Aragón.

En l'actualidat tiene 15 academicos de numero, que son os siguients: 
 Carmen Alcover Pinós.
 María Luisa Arnal Purroy.
 José Bada Panillo.
 María Pilar Benítez Marco.
 Manuel Castán Espot.
 María Ángeles Ciprés Palacín.
 Ánchel Conte Cazcarro.
 Javier Giralt Latorre.
 Mercedes Llop Alfonso.
 Juan Pablo Martínez Cortés.
 María Teresa Moret Oliver.
 Francho Nagore Laín.
 Francho Rodés Orquín.
 Ramón Sistac Vicén.
 José Solana Dueso.

Chunta de Gubierno 
La primera Chunta de Gubierno estió eslechida l'1 d'otubre de 2021, con os siguients miembros:
 President: Javier Giralt Latorre.
 Vicepresident: María Pilar Benítez Marco.
 Secretario: Juan Pablo Martínez Cortés.
 Tresorera: María Teresa Moret Oliver.
La Chunta de Gubierno de l'Academia se completa con dos vocals triaus per l'Instituto de l'Aragonés y atros dos per l'Institut Aragonès del Català. Lo 21 de marzo de 2022 se contituyioron los plenarios d'os dos institutos, que eslichioron a los siguients vocals:

María Ángeles Ciprés Palacín
Merxe Llop Alfonso
Francho Rodés Orquín
Ramon Sistac Vicen

Instituto de l'Aragonés y Institut Aragonès del Català 
Seguntes los Estatutos de l'Academia, esta ye composada per dos institutos: l'Instituto de l'Aragonés y l'Institut Aragonès del Català, que s'encargarán de proposar las normas de l'uso correcto de l'aragonés y d'o catalán en Aragón. Tamién tienen, entre atras, las competencias d'inventariar y actualizar lo suyo lexico, estimular lo suyo uso, la ensenyanza y difusión d'a luenga, la de colaborar en a formación d'o profesoau u la d'asesorar a los poders publicos y institucions sobre temas relacionaus con estas dos luengas.

Los Plenarios d'os institutos se constituyioron lo 21 de marzo de 2022, día en que tamién s'eslichioron los cargos d'as suyas Comisions Permanents, que son los siguients:

Comisión Permanent de l'Instituto de l'Aragonés 

 Director: Ánchel Conte Cazcarro
 Subdirector: Juan Pablo Martínez Cortés
 Secretario-Administrador: Francho Nagore Laín
 Vocal: María Pilar Benítez Marco
 Vocal: Manuel Castán Espot

Comisión Permanent de l'Institut Aragonès del Català 

 Director: Javier Giralt Latorre
 Subdirector: Ramos Sistac Vicen
 Secretario-Administrador: María Teresa Moret Oliver
 Vocal: Merxe Llop Alfonso
 Vocal: Carmen Alcover Pinós

Referencias

Se veiga tamién 
Instituto de l'Aragonés
Institut Aragonès del Català
Consello Superior d'as Luengas d'Aragón
Lei de Luengas d'Aragón

Vinclos externos 
  Sitio web oficial